Уилли Брандт

Уилли Брандт (олмонӣ: Willy Brandt; ) (18 декабр, 1913 — 8 октябр, 1992) — арбоби давлатӣ, сиёсатмадори олмонӣ буд. Вай яке аз пешсафони Шарки Олмон дар давраи Ҷaнги Сард буд. Зиндагинома Баъди хатми гимназия (1932) дар Любек рӯзноманигор буд. Аз соли 1929 узви созмони ҷавонони сотсиалист, баъд аз як сол уз­ви Ҳиз­би сотсиал-демократии Олмон (ҲСДО) ва аз соли 1931 узви Ҳизби сотсиалистии кор­гарӣ (ҲСК) буд. Соли 1933, баъ­ди ба сари ҳокимият омадани Ҳит­лер фаъолияти ҲСК боздошта шуд. Баъдан ба Брандт ташкил кардани шуъбаи созмони пинҳонкори ҲСК дар Осло супурда шуд. Ӯ то соли 1945 рӯзноманигорӣ мекард. Соли 1945 ба Олмони Ғарбӣ баргашт. Аз соли 1934 ба худ тахаллуси Вилли Брандт ги­риф­та бошад ҳам, вале раёса­ти полиси Берлин ин тахал­луси ӯро ҳамчун номи расмӣ танҳо соли 1949 эъти­роф кард. Брандт фаъолияти сиёсии худро соли 1949 ба ҳайси вакили берлинии ҲСДО дар нахустин бундестаги олмонӣ оғоз намуд. Фаъолият Солҳои 50-ум ва 60-ум дар созмони берли­ни ғарбии ҲСДО мансабҳои гуногун дошт (со­ли 1950 – узви раёсат, солҳои 1954–1958 – ҷонишини раиси идора, 1958–1963 – раиси идораи ҲСДО-и Берлини Ғарбӣ). Солҳои 1949–1957, 1961, 1969–1992, дар маҷмӯъ 31 сол вакили бундестаг буд. Брандт бургомистри ҳокими Бер­лин (1957–1966), вазири корҳои хориҷӣ ва ноиби канслер дар ҳукумати эътилофии ҲСДО+Нерӯҳои Масеҳӣ-Демо­кратӣ (1966–1969), канслери федералии Ҷумҳурии Федеративии Олмон (1969–1974), раиси Интернатсионали сот­сиалистӣ (1976–1992), узви Парлумони Аврупо (аз соли 1979), раиси Комиссияи мухтори «Шимол–Ҷануб» буд, бунёди «Ҷаҳон ва пешрафт»-ро сарварӣ мекард. Соли 1987 баъди истеъфо аз мансаби раиси ҲСДО раиси ифтихории ҳизб интихоб гардид. Сиёсати вай ба коҳиш додани тундии муносибати байни кишварҳои Аврупои Шар­қӣ ва Ғарбӣ нигаронида шуда, бо номи Ostpolitik («Сиёсати шар­қӣ») маъруф буд. Ҷоиза Барои беҳсозии муносибатҳои байнал­милалӣ ба мукофоти Нобел мушарраф гаштааст Эзоҳ Адабиёт Уилли Брандт // Замин — Илля. — Д. : СИЭМТ, 2018. — (Энсиклопедияи Миллии Тоҷик : [тахм. 25 ҷ.] / сармуҳаррир Н. Амиршоҳӣ ; 2011—2023, ҷ. 7). — ISBN 978-99947-33-89-9.